**BTTRPN401BA 19. századi magyar politikai rendszerek**

*Kedd 12–14.00; 58.*

A tantárgy a „Társadalom, politika, nemzetközi kapcsolatok” specializáció keretében elmélyíti a hallgatók politikatörténeti ismereteit arra a korszakra vonatkozóan, amikor a rendi alkotmányosságot felváltja a polgári alkotmányosság. A tematika bemutatja a késő rendiség alkotmányos normáit, az ősi alkotmány politikai beszédmódját, a király és az ország kapcsolatát, illetve a magyar korona országainak viszonyát a Habsburg Birodalomhoz. Foglalkozik az alkotmány reformját felvető politikai irányzatokkal és beszédmódokkal. Részletesen elemzi az 1848-as alkotmányos fordulat jelentőségét, a parlamentáris kormányrendszer kialakítását és a birodalmi kapcsolat megváltozását, illetve az abból fakadó konfliktusokat (olmützi alkotmány, trónfosztás). Az abszolutista berendezkedés bemutatása után az 1867-es alkotmányrevízió folyamatát kíséri végig, tudatosítva az alkotmányos erőviszonyokban és a politikai intézményrendszerben bekövetkezett változásokat. Elemzi a közösség körét és a közjogi kapcsolat jellegét, illetve a dualista közösség hatását a magyar belpolitikai rendszer egészére.

Tematika:

1. Magyarország helye a Habsburg Birodalomban (18–19. század)

2. A rendi alkotmány. Ország és királya a régi alkotmányban

3. A késő rendiség politikai kultúrája (vármegyék, országgyűlések, kormányzati politika)

4. Reformgondolatok és politikai reformkísérletek

5. Az 1848-as alkotmányreform

6. Az új alkotmányos berendezkedés működése és a Függetlenségi Nyilatkozat

7. A neoabszolutista kísérlet

8. A kiegyezés előkészítése és megkötése

9. A közös ügyes politikai rendszer

10. Politikai intézmények és erőviszonyok a dualista Magyarországon I. (népképviselet, országgyűlés, pártok)

11. Politikai intézmények és erőviszonyok a dualista Magyarországon II. (kormányzat és közigazgatás)

12. Összegzés

Kötelező irodalom:

Törvények és dokumentumok:

1687:2–3. tc.; 1723:1–3. tc. és az Előbeszéd; 1791:10., 12. tc.; 1848:1–5. tc. és az Előbeszéd; Függetlenségi Nyilatkozat; 1867:12. tc.

Szakirodalom:

1. Szíjártó M. István: *A diéta. A magyar rendek és az országgyűlés 1708–1792.* Keszthely, 2010. 29–99.

2. Gergely András: Felvilágosodás és polgárosodás Magyarországon és Erdélyben. *Világtörténet,* 15. évf. 1993. ősz–tél 25–30.

3. Kecskeméti Károly: *Magyar liberalizmus 1790–1848*. Bp., 2008.

4. Gergely András (szerk.): *19. századi magyar történelem 1790–1918.* Bp., 1998. 9–23.

5. Gergely András: Az 1848-as magyar polgári államszervezet. in: Pölöskei Ferenc – Ránki György (szerk.:) *A magyarországi polgári államrendszerek*. Bp. 1981. 50–80.

6. Szabad György (szerk.): *A magyar országgyűlés 1848/49-ben.* Bp., 1998., 64–91., 92–111.

7. Miru György: *Az alkotmányozás politikai nyelve 1848–49-ben*. Bp., 2015. 9–114.

8. Péter László: Ország és királya a hatvanhetes kiegyezésben*.* in: Péter László: *Az Elbától keletre. Tanulmányok a magyar és kelet-európai történelemből* Bp., 1998. 219–263.

9. Boros Zsuzsanna – Szabó Dániel: *Parlamentarizmus Magyarországon (1867–1944)* Bp., 1999. 9–132.

10. Stipta István: *Törekvések a vármegyék polgári átalakítására.* Bp., 1995.

11. Somogyi Éva: *Kormányzati rendszer a dualista Habsburg Monarchiában.* *(A közös minisztertanács, 1867–1906)* Bp., 1996.

Debrecen, 2019. február 12.

Miru György

egyetemi docens